Judecător al Curții Supreme, diferențe mari între venituri și cheltuieli
- Iuliu Vlădescu
- 24 martie 2024, 10:34
Un judecător al Curții Supreme de Justiție de la Chișinău a fost descoperit cu diferențe mari între venituri și cheltuieli.
Judecător acuzat de achiziții nejustificate de venituri
Este vorba despre Anatolie Țurcan, judecător la Curtea Supremă de Justiție a Republicii Moldova. Acesta a fost audiat de Comisia Vetting, care a constatat în declarații o diferență suspectă între venituri și cheltuieli, de peste un milion de lei moldovenești (peste 50.000 de euro).
Neconcordanța a fost descoperită în declarațiile de avere și interese pentru anii 2012, 2013 și 2018. În acești trei ani, familia lui Anatolie Țurcan și-a achiziționat un apartament și două mașini. Însă suma totală a acestor cheltuieli depășește cu mult veniturile declarate de membrii familiei.
Cum s-a apărat Anatolie Țurcan
Anatolie Țurcan a declarat în fața Comisiei Vetting că apartamentul a fost cumpărat, prin intermediul soției sale, de sora lui, care locuiește și lucrează în Israel.
El a mai spus, la audierile de la Comisia Vetting, că cel de al doilea autoturism, achiziționat în 2018, îi aparține cumnatului său, în timp ce primul său autoturism a fost achiziționat printr-un împrumut luat de la sora sa.
Republica Moldova, condamnată la CEDO din cauza unor decizii ale acestui judecător
La ausierile care au avut loc joi, membrii Comisiei Vetting au abordat și aspectul etic legat de rolul judecătorului în luarea mai multor decizii ale de către CEDO, prin care Republica Moldova a fost condamnată pentru încălcarea mai multor articole din Convenția pentru Drepturile Omului.
Comisia Vetting a pus în discuție, de asemenea, absența nejustificată a judecătorului de la serviciu în zilele de lucru, precum și felul în care "ar putea un astfel de comportament să afecteze activitatea Curții Supreme și prestigiul funcției de judecător".
Anatolie Țurcan s-a născut în 1964 și a absolvit Facultatea de Drept a Universității de Stat din Moldova. În anii 1990 a lucrat ca judecător la Ocnița și în raionul Râșcani din Chișinău. Din 2003 a fost judecător la Curtea de Apel Chișinău, iar în 2016 a intrat la Curtea Supremă de Justiție.